افغان چارواکې: نیټو کاروائي کې ٨ زنانه وژل شوې دي
د ملکې کسانو د وژل کیدو پیښې اکثر د افغان حکومت او نړې والو ځواکونو په منځ کې د تاؤ تریخوالې سبب گرځي. افغان صدر حامد کرزۍ دداسې قسمه پیښو په کلکه غندنه کوي
د افغانستان په لغمان ولایت کې د نیټوهوائي کاروائي په نتیجه کې اته زنانه او جینکۍ وژل شوې دي. دا خبره افغان چارواکو کړې ده. دغه پیښه د لغمان په الینگار اولسوالۍ کې د اتوار په ورځ د نمر خاته نه وړاندې رامنځته شوې ده چې د کابل په ختیز کې پرته سیمه ده. ځائي خلکو د زنانه ؤ مړې ولایتي مرکز ته وړې دي. د دوې وینا وه چې زنانه د خشاک راغونډولو په مهال وژل شوې دي. د لغمان ولایت یو چارواکې وئیلې ځائې خلکو د پیښې غندنه کوله او د امریکا مرده باد نعرې يي پورته کولې. د امریکا په مشرۍ کې نړې وال ائتلاف ائیساف وئیلې په هوائی برید کې تر ۴٥ پورې یاغیان په نخښه کړې دي خو په ورستي بیان کې ائیساف د پنځو نه واخلې تر د اته ؤ پورې د ملکې کسانو په ممکنه وژنه د خپلې خوا ښوږۍ څرگندونه کړې ده. د ملکې کسانو د وژل کیدو پیښې اکثر د افغان حکومت او نړې والو ځواکونو په منځ کې د تاؤ تریخوالې سبب گرځي. افغان صدر حامد کرزۍ دداسې قسمه پیښو په کلکه غندنه کوي او وائي ددې په نتیجه کې د نړي والو ځواکونو خلاف په افغانانو کې کرکه راپورته کیږي. د نړي وال ائتلاف چارواکې وائي وسله وال مخالفین اکثر د ملکو کسانو په منځ کې ځانونه پټوي او د ملکې کسانو په وژنه د خفگان څرگندونه کوي.